Ketev meriri. Ketev meriri (variantlar: Keteb meriri, Katev meriri, Ketev mriri ) yahudiy afsonalarida kunduzgi jazirama vaqtida chiqadigan jin. Jin ertalab soat 10 dan kunduzi soat 3 ga qadar faol boʻladi, lekin qoq tush vaqtida oʻz kuchining eng yuqori choʻqqisiga yetadi, deb eʼtiqod qilingan. Etimologiyasi. Ketev soʻzi ( )‎ Injilning uch joyida uchraydi; soʻz asosan "halokat" maʼnosini anglatadi. Meriri soʻzi Injilda faqat bir marta uchraydi va katta ehtimol bilan "achchiq" maʼnosini anglatadi. Shunday qilib, Ketev meriri "achchiq halokat degan umumiy maʼnoni bildiradi" Eslatmalar. Bu ibora ilk marotaba Tavrotda. yodga olingan (Vtor. 32:24). Shuningdek, Zaburda shunday deyiladi: „Siz tunda dahshatdan, kunduzi uchadigan oʻqdan, zulmatda yuradigan oʻlatdan, tushda vayron qiluvchi marazdan qoʻrqmaysiz“ (Ps. 90:5 ; boshqa maʼnosi tarjimasi: „[Qoʻrqmaysiz] oʻlatdan, zulmatda yurishdan, tush vaqtida toʻsatdan keladigan oʻlimdan (ketev)“). Ketev Meriri Talmud va qoʻllanmalarda tez-tez tilga olinadi. Qoʻllanmalar ustozlariga koʻra, Ketev Meriri jini Tammuz oyining 17- sanasidan Avaning boshigacha kuchga toʻladi va yolgʻiz sayohatchilarga zarar yetkazishi va bolalarni jazolaydigan otalarga hiyla qiladi. Boshqa vaqtda uning vazifalarini boshqa jinlar ado etadi. Tashqi koʻrinishi. Ketev Meriri tashqi tomondan, jundor va qoʻrqinchli tasvirlanadi; peshonasida shoxi boʻlib, koʻzi koʻkragida. Unga koʻzi tushgan kim boʻlsa oʻladi (Midrash Tehillim 91, Bemidbar Rabbah 12). Boshqa talqinlarga koʻra, Ketev meriri kamxi toʻpiga oʻxshaydi va tuzlanganda asl shakliga qaytadi. Oʻxshashliklari. Baʼzida Ketev meriri Empuzaga qiyoslanadi. Ketev Meririning tashqi koʻrinishi Erlikka oʻxshatiladi. „Ketev meriri“ning Injilda uchragan qismlaridagi matn maʼnosi kanʼonliklarning xudosi Reshef bilan bogʻliqlikni anglatadi.